**Cesce**, **Compañía Española de Seguros de Crédito á Exportación** (castelán: *Compañía Española de Seguros de Crédito a la Exportación*), é unha empresa mixta pública-privada de xestión de risco comercial presente en 9 países. É o cuarto grupo mundial e o segundo de España en crédito e en caución. Conta con 140 000 clientes, 1,5 millóns de límites de risco en vigor, 24 oﬁcinas comerciais, 100 axentes e 1 462 empregados[]. É membro de UNESPA, Unión de Berna, ICISA, ALASECE e APFPASA. Á súa vez, é propietaria de Informa, empresa de información financeira e comercial.

Noutro ámbito, Cesce é unha axencia de crédito á exportación (ECA) encargada en España de xestionar o seguro de crédito á exportación por conta do Estado.

Está participada maioritariamente polo Estado español e polos principais grupos bancarios e compañías de seguros españolas.[]

A parte de en España, Francia e Portugal, Cesce está presente no Brasil, Chile, Colombia, México e o Perú a través do Consorcio Internacional de Aseguradores de Crédito (CIAC)[], da que é a principal accionista, cun 63,12 %.

Historia
--------

Cesce constitúese en 1971 como unha compañía de capital mixto na que o Estado español conta coa maioría e na que participan as principais entidades financeiras españolas, así como algunhas compañías privadas de seguros; comezando a operar en 1972.[]

En 1992 inicia a súa actividade de seguro por conta propia. Ese mesmo ano crea Informa, unha empresa de subministración de información comercial, financeira e de mercadotecnia.

No ano 2000 crea o Consorcio Internacional de Aseguradores de Crédito (CIAC) e inicia a súa expansión en Latinoamérica.

En 2004 Informa adquire o negocio de Dun & Bradstreet en España e Portugal.

A finais do ano 2012, Cesce rompe o principio de globalidade até entón vixente no sector do seguro de crédito.

**Privatización**

O 13 de xullo de 2012 o ministro de Economía, Luís de Guindos, anuncia a privatización da compañía e o 14 de setembro de 2012 apróbase o Real Decreto Lei 20/2012, do 13 de xullo, de medidas para garantir a estabilidade orzamentaria e de fomento da competitividade, que suprime a restrición legal anteriormente existente que obrigaba ao Estado a manter unha posición maioritaria no capital da compañía. En xaneiro de 2013, a SEPI selecciona a PricewaterhouseCoopers e Pérez Llorca Abogados como asesores financeiro e xurídico, respectivamente, no proceso de privatización da compañía. O 20 de setembro de 2013 o Consello de Ministros aproba o anteproxecto da Lei de cobertura por conta do Estado dos riscos da internacionalización das empresas, que crea a figura do axente xestor, a entidade designada polo Estado para xestionar no seu nome determinados riscos da internacionalización, e estipula que Cesce será axente xestor durante 7 anos ampliables a 10, á vez que estipula que devandito axente xestor non poderá xestionar a ECA de ningún outro país. Finalmente, o 4 de abril de 2014 o Congreso aproba a privatización e o 23 do mesmo mes publícase a Lei 8/2014, de 22 de abril, sobre cobertura por conta do Estado dos riscos da internacionalización da economía española que entra en vigor o día 23 de xullo. Porén, en xuño de 2015 suspendeuse sine díe o proceso de privatización

Presenza internacional
----------------------

Cesce está presente directamente en España, Francia e Portugal; e a través de Cesce Internacional (CIAC) en países de Latinoamérica como Perú, Colombia, Brasil, México e Chile.

Accionistas
-----------

| Sociedade |  % de participación |
| --- | --- |
| Estado español | 50,25% |
| Banco Santander | 23,88% |
| Banco Bilbao Vizcaya Argentaria | 16,3% |
| Banco Sabadell | 3,60% |
| Outros bancos | 2,07% |
| Compañías de seguros | 3,90% |

Notas
-----

1. ↑  "El Consejo de CESCE nombra a Fernando Salazar nuevo presidente de la Compañía". *Cesce España* (en castelán). Consultado o 24 de xaneiro de 2022.
2. 1 2 3 4  "Informe de actividades 2020" (pdf). *Cesce*. Consultado o 24 de xaneiro de 2022.
3. ↑  "CESCE adquiere el 100% de Informa D&B". *CESCE* (en castelán). 9 de xuño de 2017. Consultado o 24 de xaneiro de 2022.
4. ↑  "La empresa". *Informa* (en castelán). Consultado o 24 de xaneiro de 2022.
5. ↑  "CESCE". *Ministerio de Industria, Comercio e Turismo* (en castelán). Consultado o 24 de xaneiro de 2022.
6. ↑  "Santander y BBVA ceden peso a Cesce en su hólding internacional". *Expansión* (en castelán). 28 de maio de 2014. Consultado o 24 de xaneiro de 2022.
7. ↑  "CESCE Internacional". *CESCE* (en castelán). Arquivado dende o orixinal o 22 de novembro de 2012. Consultado o 24 de xaneiro de 2022.
8. ↑  "El Gobierno privatizará la Compañía de Seguros de Crédito a la Exportación" (en castelán). Europa Press. 13 de xullo de 2012. Consultado o 24 de xaneiro de 2022.
9. ↑  "El Gobierno aprueba el inicio de la privatización de CESCE". *La Información* (en castelán). 14 de setembro de 2012. Consultado o 24 de xaneiro de 2022.
10. ↑  "El gobierno privatiza cesce". *El Economista* (en castelán). 14 de setembro de 2012. Consultado o 24 de xaneiro de 2022.
11. ↑  "PwC y Pérez Llorca serán los asesores financiero y jurídico de SEPI en el proceso de privatización de CESCE". *El Economista* (en castelán). 22 de xaneiro de 2013. Consultado o 24 de xaneiro de 2022.
12. ↑  "El Gobierno aprueba el anteproyecto de Ley que avanza en la privatización del Cesce" (en castelán). Europa Press. 20 de setembro de 2013. Consultado o 24 de xaneiro de 2022.
13. ↑  "El gestor privado de los seguros a la internacionalización no podrá prestar el mismo servicio para otro país" (en castelán). Europa Press. 2 de outubro de 2013. Consultado o 24 de xaneiro de 2022.
14. ↑  "El Congreso da el visto bueno final a la privatización del CESCE". *El Confidencial* (en castelán). 10 de abril de 2014. Consultado o 24 de xaneiro de 2022.
15. ↑  "La ley que permite privatizar la gestión del CESCE entrará en vigor dentro de tres meses" (en castelán). Europa Press. 23 de abril de 2014. Consultado o 24 de xaneiro de 2022.
16. ↑  Bravo, J. A. (14 de xuño de 2014). "El Gobierno aparca ‘sine die’ la privatización de la aseguradora Cesce". *Diario de León* (en castelán). Consultado o 24 de xaneiro de 2022.

Véxase tamén
------------

### Outros artigos

* Seguro

### Ligazóns externas

* Sitio web oficial de Cesce

|  |  |
| --- | --- |
| Control de autoridades | 
* Wd: Q5737049
* WorldCat
* VIAF: 123022504

 |